# Yoshico, um Poema de Amor

Yoshico, um Poema de Amor Brasilgo telenobela da, Rede Tupik ekoitzia. Antônio Abujamrak zuzendu zuen eta Lúcia Lambertinik gidoia idatzi zuen. 1967ko urtarrilaren 9tik martxoaren 31ra estreinatu zen eta 60 atal ditu.

## Ekoizpena

Yoshico, um Poema de Amor asiar jatorriko aktore bat (Rosa Miyake) protagonista zuen lehen telenobela izan zen Brasilgo telebistaren historian. Erabaki hori progresiboa izan zen orduan, 1965ean A Cor da Sua Pele estreinatu eta gutxira, protagonista beltza zuen lehen telenobela. Hala ere, hurrengo protagonista asiarra 50 urte beranduago agertu zen 2017ko Malhação: Viva a Diferença telenobelan.
Rosa Miyake Lúcia Lambertinik gonbidatu zuen bereziki, baina hasiera batean ezezkoa eman zion aktorea ez zelako, abeslaria baizik, eta Rede Tupiko zuzendaritzak konbentzitu zuen. Yoshico izan zen bere telenobela bakarra. Ez zegoen beste asiarrik aktoreen artean, eta aktore zuriek japoniarrak antzeztu zituzten. Garai hartan ohikoa zen, baina hamarkadetan zehar yellowface kontsideratu zen. Telenobela urteko ikusienetakoa izan zen, Redenção eta Éramos Seisen atzetik. 1968an Japoniako enbaxadak Miyake gonbidatu zuen Japonian hilabete bat pasatzera eta ikuskizunak egitera.
Bi hilabete geroago, Rede Globok antzeko telenobela bat ekoitzi zuen, A Sombra de Rebeca izenburua zuena, gizon diplomazialari baten eta emakume japoniar baten arteko maitasunaren istorioa kontatzen zuena. Ez zuen arrakasta bera lortu.

## Argumentua

Oharra: Atal honek istorio osoa edo amaiera argitzen du.
Ekintza Japonian gertatzen da. Yoshico gaztea Luís Paulo musikari brasildarraz maitemintzen da, herrialdean negozioetan dauden diplomatikoen semeaz, baina familia tradizionalaren eta Luís Pauloren andregai Beatrizen haserreari aurre egin behar dio.

## Aktoreak

* Rosa Miyake: Yoshico-san
* Luiz Gustavo: Luís Paulo de Araújo
* Edney Giovenazzi: Cawabata-san
* Guiomar Gonçalves: Kyoko-san
* Dina Lisboa: Yoko-san
* Thilde Francheschi: Beatriz
* Jesus Padilha: Rui de Araújo
* Ruthinéa de Moraes: Isabelita de Araújo
* Marlene França: Rosa de Araújo
* Raimundo Duprat: Hitache Yamasaki
* Ivete Bonfá: Lissa
* Xisto Guzzi: Reginaldo
* Lúcia Mello: Lucy
* Clenira Michel: Ioiô
* Isabela Clara Lee: Sakura
* Telcy Perez: Bez
* Ana Maria Neumann: Tula
* Nello Pinheiro: Chico

## Erreferentziak

* 1 2 (Portugesez) «Yoshico, um Poema de Amor» Teledramaturgia (Noiz kontsultatua: 2024-11-07).
* ↑ (Portugesez) Benício, Jeff. «Em 70 anos, uma única oriental protagonizou novela no Brasil» Terra 2020-09-01 (Noiz kontsultatua: 2024-11-07).
* ↑ (Portugesez) «Rosa Miyake, a primeira protagonista nissei» Museu Brasileiro de Rádio e Televisão 2017-03-15 (Noiz kontsultatua: 2024-11-07).
* ↑ (Portugesez) Baliego, Gabriella. «Iolanda Braga, a primeira protagonista negra da TV» Caixa de Sucessos 2017-12-08 (Noiz kontsultatua: 2024-11-07).
* ↑ (Ingelesez) Suprani, Laura. «'Representatividade dá sentimento de empoderamento', diz Ana Hikari, primeira protagonista asiática de Malhação' e 'As five'» O Globo 2021-01-04 (Noiz kontsultatua: 2024-11-07).
* 1 2 3 (Portugesez) «Rosa Miyake - a primeira nipo-brasileira a protagonizar uma novela» Caixa de Sucessos 2021-09-11 (Noiz kontsultatua: 2024-11-07).

## Kanpo estekak

* Datuak: Q10394673